România a câștigat acțiunea arbitrală în dosarul Roșia Montană, decizia Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii a fost comunicată Guvernului României. După hotărâre, dosarul ar putea fi desecretizat.
Curtea de Arbitraj de la Washington a redactat hotărârea pentru România în urma scandalului Roșia Montană. Statul român nu va plăti nicio despăgubire companiei Gabriel Resources. Acesta este verdictul comunicat vineri seară Guvernului României de către Centrului Internațional pentru Reglementarea Diferendelor Relative la Investiții al Băncii Mondiale (ICSID). Decizia este definitivă și executorie.
Gabriel Resources a depus în iulie 2015 la ICSID cererea de arbitraj împotriva statului român pentru că nu li s-a mai permis să exploateze aurul de la Roșia Montană. După un lung șir de procese, canadienii trebuie să achite cheltuieli de judecată.